turjo4nis/wikipedia-bn-dump-20250701 huggingface dataset:
অগত্যা

অগত্যা প্রাক্তন পূর্ব পাকিস্তানের (বর্তমান বাংলাদেশের) ঢাকা থেকে প্রকাশিত সাহিত্য ও সংস্কৃতি বিষয়ক একটি বিখ্যাত মাসিক বাংলা পত্রিকা। পূর্ব পাকিস্তানের সমাজের নানা অসঙ্গতি উপজীব্য করে লেখা ব্যঙ্গ-বিদ্রূপাত্মক রচনা প্রকাশ করা ছিল পত্রিকাটির বৈশিষ্ট্য। বাংলা ১৩৫৬ অব্দ থেকে ১৩৫৯ অব্দ (১৯৪৯ - ১৯৫২) পর্যন্ত পত্রিকাটি চালু ছিল। পত্রিকাটি আংশিকভাবে প্রতিষ্ঠা করেন প্রবীণ সাংবাদিক মাহবুব জামাল জাহেদী। ১৯৪৯ খ্রিষ্টাব্দে এই পত্রিকার সম্পাদক ছিলেন বিখ্যাত সাংবাদিক, উপস্থাপক ফজলে লোহানী। এই পত্রিকা প্রকাশে তার ভাই ফতেহ লোহানীর অবদান ছিল উল্লেখযোগ্য।

পূর্ব পাকিস্তানের রাজনৈতিক ও সামাজিক প্রেক্ষাপটে মাসিক ‘অগত্যা’ প্রগতিশীল প্রতিবাদী ভূমিকা পালন করে। পত্রিকাটিকে কৃতিত্ব দিয়ে হায়াত সাইফ বলেন এটি "১৯৫০-এর দশকের প্রথম দিকের ঢাকায় প্রগতিশীল সাহিত্য ও সামাজিক চিন্তাধারার প্রবণতা ও মান নির্ধারণে একটি ভূমিকা" রেখেছিল। এর রাজনৈতিক ব্যঙ্গাত্মক রচনাবলি অল্প সময়ের ভেতর সমাজসচেতন পাঠকদের মাঝে আলোড়ন সৃষ্টি করে। এক সময় ‘অগত্যা’ জনপ্রিয়তার শীর্ষে পৌঁছে। ক্রমবর্ধমান জনপ্রিয়তা ও সামাজিক প্রভাব দেখে তদানীন্তন পাকিস্তান সরকার এর প্রকাশনা নিষিদ্ধ করে।

তথ্যসূত্র 

ইংরেজি ভাষার ম্যাগাজিন
ঢাকার গণমাধ্যম
১৯৪৯-এ প্রতিষ্ঠিত ম্যাগাজিন
সাংস্কৃতিক ম্যাগাজিন
১৯৪৯-এ পূর্ব পাকিস্তানে প্রতিষ্ঠিত
বাংলাদেশের বিলুপ্ত ম্যাগাজিন
অগ্নিনির্বাপক যন্ত্র

আগুন নেভানো বা নিয়ন্ত্রণে রাখার জন্য ব্যবহৃত যন্ত্রকে অগ্নিনির্বাপক যন্ত্র বলা হয়। অতি প্রচলিত অগ্নিনির্বাপক যন্ত্রগুলোতে সাধারণত সিলিন্ডারে উচ্চচাপে রক্ষিত তরল কার্বন ডাই-অক্সাইড নজ্‌ল লিয়ে স্প্রে আকারে বের করে আগুন নেভানো হয়।

প্রকারভেদ 
অগ্নিনির্বাপক যন্ত্রগুলোকে সাধারণত ০৪ ভাগে ভাগ করা হয়েছে, যথা-

১. ওয়াটার টাইপ

২. ফোম টাইপ

৩. সিওটু (CO2) টাইপ

৪. ডিসিপি টাইপ ড্রাই কেমিকেল পাউডার

ব্যবহার 

অগ্নিনির্বাপক যন্ত্র পরিচালনার সাধারণ ধাপসমূহ হলঃ

 সেফটি পিনটি টানুন।
 নিরাপদ দুরত্বে থেকে (অন্তত ছয় ফুট দুরে) নজলটি আগুনের মূলে তাক করুন।
 হাত দিয়ে নজলটি চাপুন।
 অগ্নিনির্বাপক যন্ত্রটি আগুনের দিকে তাক করে একপাশ থেকে আরেক পাশে নাড়ান।

ব্যবহারে সতর্কতা 

 বাতাসের অনুকূলে ব্যবহার করা।
 যথাসম্ভব আগুনের নিকটবর্তী অবস্থান থেকে ব্যবহার করা।
 সরাসরি মানুষের শরীরে ব্যবহার না করা।
 ড্রাই কেমিক্যাল পাউডার ব্যবহারের সময় সাবধানতা অবলম্বন করা যাতে শ্বাস প্রশ্বাসের সহিত শরীরে প্রবেশ করতে না পারে।
 সিওটু ফায়ার এক্সটিংগুইশার ব্যবহারের সময় ব্যবহারের সময় সতর্কতার সাথে এর ডিসচার্জ হর্ন ধরা। অসতর্কতার কারণে কুল বার্ন হতে পারে।

বিভিন্ন ধরনের আগুনের জন্য বিভিন্ন রকমের অগ্নিনির্বাপক যন্ত্র রয়েছে। ভুল রকমের অগ্নিনির্বাপক যন্ত্র ব্যবহারের ফলে আগুন আরও বাড়তে পারে তাই সঠিক ধরনের অগ্নিনির্বাপক যন্ত্র ব্যবহার করা উচিত। দয়া করে মনে রাখবেন- বেরিয়ে যান, বাইরে থাকুন, ফায়ার সার্ভিসকে খবর দিন।

বহিঃসংযোগ 

 Fire Extinguishers
 UK Fire Extinguisher Advice
 Underwriters Laboratories tips
 MSDS Sheets for hand held portable fire extinguishers
 OSHA requirements
 internationalsafe.org.uk/html/fsequip/exting.htm Fire Safety Advice Centre (UK)
 Canada’s Strategy to Accelerate the Phase-Out of CFC and Halon
 -Extinguisher-museum.com > Online museum about antique fire extinguishers and their history
 Fire Extinguisher Information Site 

অগ্নিনিয়ন্ত্রক যন্ত্র
১৮শ শতাব্দীর উদ্ভাবন
ইংরেজ উদ্ভাবন
সুরক্ষামূলক সামগ্রী
ক্ষেত্র (গণিত)

বিমূর্ত বীজগণিতের ভাষায় ফিল্ড একটি বীজগাণিতিক গঠন যাতে যোগ, বিয়োগ, গুণ এবং ভাগ (শুণ্য দিয়ে ভাগ করা ছাড়া) করা যায়। পাটিগণিতের প্রায় সব গুরুত্বপূর্ণ উপপাদ্য ফিল্ডের ক্ষেত্রেও প্রযোজ্য।

গণিতের যে শাখায় ফিল্ড নিয়ে গবেষণা করা হয় তাকে স্বাভাবিক কারণে ফিল্ড তত্ত্ব বলা হয়।

সংজ্ঞা 
একটি ফীল্ড  একটি সেট, যাতে  এবং  নামের দুইটি বাইনারি ফাংশন () সংজ্ঞায়িত, যেন:
  এবং  উভয়েই সংযোজনযোগ্য: 
, যেখানে 
  এবং  উভয়েই বিনিময়যোগ্য
, যেখানে 
  ফাংশনটি  এর উপর বিতরণযোগ্য
, যেখানে 
  এর জন্য অভেদকের অস্তিত্ব:
-এ একটি সদস্য  আছে যেন যে কোন  এর জন্য  হয়
  এর জন্য অভেদকের অস্তিত্ব:
-এ একটি সদস্য  আছে ( থেকে ভিন্ন) যেন যে কোন  এর জন্য  হয়
  এর জন্য বিপরীতকের অস্তিত্ব:
যে কোন  এর জন্য একটি  আছে যেন  হয়
  এর জন্য বিপরীতকের অস্তিত্ব:
যে কোন , যেখানে , এর জন্য একটি  আছে যেন  হয়

উদাহরণ 
 বাস্তব সংখ্যাগুলি একটি ফীল্ড।
 জটিল সংখ্যাগুলিও একটি ফীল্ড।
 পূর্ণ সংখ্যাগুলি ফীল্ড নয়। কারণ এমন অনেক পূর্ণ সংখ্যা আছে যাদের  এর জন্য বিপরীতক পূর্ণ সংখ্যা নয়। যেমন ৫ এর বিপরীতক হল ১/৫, যা পূর্ণ সংখ্যা নয়। অর্থাৎ পূর্ণ সংখ্যার সেটে ৫ এর কোন বিপরীতক নেই।
 মূলদ এবং বীজগাণিতিক সংখ্যাগুলি ফীল্ড।

বীজগণিত
বিমূর্ত বীজগণিত
সুইচ (নেটওয়ার্কিং)

নেটওয়ার্ক সুইচ আর নেটওয়ার্ক হাব কম্পিউটার নেটওয়ার্কি এর মুল স্তম্ভ। নেটওয়ার্কিং এর ক্ষেত্রে সুইচ হলো এমন একটি যন্ত্র যা লোকাল এরিয়া নেটওয়ার্কের বিভিন্ন অংশের মধ্যে তথ্য প্যাকেট আদানপ্রদানের সময় ফিল্টারিং এবং প্যাকেট ফরোয়ার্ডিং করতে পারে। 
সুইচ ওএসআই লেয়ারের অন্যতম ডাটা লিঙ্ক লেয়ারে কাজ করে। তবে কখনো কখনো এটি নেটওয়ার্ক লেয়ারেও কাজ করে। যেসব লোকাল এরিয়া নেটওয়ার্ক (ল্যান) তাদের বিভিন্ন অংশের মধ্যে যোগাযোগের জন্য সুইচ ব্যবহার করে তাদের বলা হয় সুইচড ল্যান।

সুইচ যে নেটওয়ার্ক স্তরে ডেটা অতিরিক্তভাবে প্রসেস করে (স্তর ৩) এবং স্তর ৩ সুইচ হিসেবে উপরে প্রায়শই উল্লেখ করা হয়। প্রথম Ethernet সুইচ ১৯৯০ তে উপস্থাপন করা হয়েছিল।

কাজ 
নেটওয়ার্ক সুইচ সর্বাপেক্ষা আধুনিক Ethernet স্থানীয় নেটওয়ার্কে সংযুক্ত সুইচ। ক্ষুদ্র দপ্তর (SOHO) সমূহ অ্যাপলিকেশন একক সুইচ ব্যবহার করে, অথবা একটি ব্রডব্যান্ড পরিষেবা যেমন DSL অথবা কেবল ইন্টারনেট উপলব্ধি করতে ডিভাইস গেটওয়ে হিসাবে ব্যবহৃত হয়ে থাকে। এই প্রযুক্তিতে ইন্টারফেস ব্যবহারকারী ডিভাইস VoIP এর জন্য একটি টেলিফোন ইন্টারফেস ও অন্তর্ভুক্ত করতে পারে। একটি Ethernet সুইচ প্রত্যেক পোর্টের জন্য একটি করে আলাদা ডোমেন তৈরি করতে হয়ে থাকে।সুইচ দুই ধরনের পাওয়া যায় যা 8 বা 16 পোর্টের হয়। সুইচ প্রত্যেকটি কম্পিউটারকে আলাদা আলাদা ভাবে চিনতে পারে তাদের ইউনিক ইন্টারনেট প্রটোকল অ্যাড্রেস(ip address) দ্বারা। প্রেরক কম্পিউটার দ্বারা প্রেরিত ডাটা শুধুমাত্র গ্রাহক কম্পিউটারে প্রেরণ করে অন্য কোনো কম্পিউটারে পাঠায় না।

নেটওয়ার্কে সুইচের ভূমিকা 
সুইচ একটি অথবা OSI মডেলের আরও বেশি স্তর পরিচালনা করতে পারে। একটি ডিভাইস একটি multilayer সুইচ হিসেবে এই স্তরগুলির একটির চেয়ে আরও বেশিতে যুগপৎ ভাবে পরিচালনা করে। সুইচে বাণিজ্যিক ব্যবহার, অন্তর্নির্মিতের জন্য অথবা modular ইন্টারফেস Ethernet, তন্তু চ্যানেল, ATM, ITU-T জি hn এবং 802 11 সহ সব নেটওয়ার্ক,এর আলাদা ধরন এর সংযোগ করতে পারে। কিছু ফায়ারওয়াল  নেটওয়ার্ক সনাক্তকরণ এবং কার্যকারিতা বিশ্লেষণ মডিউল যে সুইচ পোর্টের দিকে নিয়ে জায়।

স্তর নির্দিষ্ট ক্রিয়া 
যেকোন স্তরে, একটি আধুনিক সুইচ Ethernetএর ওপর অধিকার বাস্তবায়ন করতে পারে (PoE), যেটি একটি আলাদা অধিকার সরবরাহ রাখতে ডিভাইস, যেমন একটি VoIP ফোন অথবা বেতার তথ্য উদ্ধার করার প্রয়োজন এড়িয়ে চলে।

কেন্দ্র 
কেন্দ্র একটি একক নেটওয়ার্ক তৈরি করার রাস্তা। এইটির RJ45 কেবলের একাধিক পোর্ট রয়েছে। এইটি সমস্ত নেটওয়ার্ক equipment এ কোনও পার্থক্য তৈরি করে না। ব্যান্ডউইড্থ সংযুক্ত কম্পিউটারের সংখ্যার দ্বারা ভাগ করা হয়।

তথ্যসূত্র 

Ethernet
Switch
কম্পিউটার নেটওয়ার্কিং
সুইডেনের প্রদেশসমূহ

সুইডেনের প্রদেশসমূহ বা লান্দস্কাপ (landskap) ১৬৩৪ সাল পর্যন্ত সুইডেনের বিভাগ হিসেবে স্বীকৃত হত। এরপর সুইডেনকে কাউন্টিতে ভাগ করা হয়। বর্তমানে এই ২৫টি প্রদেশের কোন প্রশাসনিক কার্যক্ষমতা নাই। মূলত ঐতিহাসিক ও সাংস্কৃতিক কারণে এগুলোর ধারণা এখনো সুইডেনের প্রশাসনে টিকে আছে।

কিছু কিছু ক্ষেত্রে কাউন্টি ও প্রদেশের মধ্যে কোনো পার্থক্য নেই। যেমন দালারনা কাউন্টি ও দালারনা প্রদেশ একই ভূখণ্ড নির্দেশ করে। তাছাড়া কাউন্টিগুলোর সীমা পালটায় এবং ৯০-এর দশকের পর অনেক নতুন কাউন্টি হয়েছে। কিন্তু প্রদেশগুলোর ঐতিহাসিক সীমা শতাব্দীর পর শতাব্দী ধরে একই রয়ে গেছে।

প্রদেশসমূহ 
সুইডেন তিনটি বিভাগে বা land-এ বিভক্ত: ইয়োতালান্দ, স্‌ভেয়ালান্দ ও নরলান্দ। নিচে এই তিন বিভাগের অন্তর্গত প্রদেশগুলোর তালিকা দেয়া হল।

গেতালান্দ 
 ব্লেকিঙে (Blekinge)
 বুহুসল্যান (Bohuslän)
 দাল্‌সলান্দ (Dalsland)
 গৎলান্দ (Gotland)
 হাল্লান্দ (Halland)
 স্কনে (Skåne)
 স্মলান্দ (Småland)
 ভেস্তেরিয়োৎলান্দ (Västergötland)
 ওলান্দ (Öland)
 ওস্তেরিয়োৎলান্দ (Östergötland)

স্‌ভেয়ালান্দ 
 দালারনা (Dalarna)
 ন্যার্কে (Närke)
 সোদারমানলান্দ (Södermanland)
 উপলান্দ (Uppland)
 ভ্যার্মলান্দ (Värmland)
 ভেস্তমানলান্দ (Västmanland)

নরলান্দ 
 ইয়েস্ত্রিকলান্দ (Gästrikland)
 হেল্‌সিংলান্দ (Hälsingland)
 হ্যারিয়েদালেন (Härjedalen)
 ইয়েম্‌ৎলান্দ (Jämtland)
 লাপলান্দ (Lappland)
 মেদেলপাদ (Medelpad)
 নরবত্তেন (Norrbotten)
 ভেস্তেরবত্তেন (Västerbotten)
 অঙেরমানলান্দ (Ångermanland)

আরও দেখুন 

সুইডেনের প্রদেশ
আন্তঃবিভাগ অনুযায়ী রাষ্ট্রসমূহের তালিকা
ঐতিহাসিক অঞ্চল
আকাশ

আকাশ হল ভূপৃষ্ঠ থেকে বহির্ভাগে অবস্থিত অংশবিশেষ। বায়ুমণ্ডল এবং মহাশূন্যও এর অন্তর্ভুক্ত। এটাকে ভূপৃষ্ঠ আর মহাশূন্যের অন্তর্বর্তী স্থানকেও আকাশ হিসেবে বিবেচনা করা হয়, সেক্ষেত্রে মহাশূন্য এর অংশ নয়।

জ্যোতির্বিদ্যায় আকাশ কে খ-গোলক ও বলা হয়। এটি পৃথিবী কেন্দ্রিক একটি কাল্পনিক গোলক, যে‌খানে সূর্য, চাঁদ, গ্রহরাজি এবং তারকারাজিকে পরিভ্রমণ করতে দেখা যায়। খ-গোলক সাধারণত নক্ষত্রমণ্ডলে নামের কিছু নির্দিষ্ট ভাগে বিভক্ত।

সাধারণত আকাশ শব্দটি ভূপৃষ্ঠ থেকে একটি দিক (উপরে) নির্দেশ করতে ব্যবহৃত হয়, কিন্তু এর অর্থ এবং ব্যবহার ভিন্নও হতে পারে। পৃথিবীর ভূপৃষ্ঠে দাঁড়ানো একজন ব্যক্তি আকাশের একটি আংশিক ভাগই দেখতে সক্ষম, যেটা দেখতে গম্বুজের সদৃশ, এবং রাতের তুলনায় দিনের বেলায় এটাকে সমতল দেখায়। যেমন, আবহাওয়ার ক্ষেত্রে আকাশ বলতে কেবলমাত্র বায়ুমণ্ডলের নিচের দিকের অধিক ঘন অংশ কে বোঝায়।

দিনের আলোয় আলোর বিক্ষেপণের জন্য আকাশ নীল দেখায়। মেঘে ঢাকা না থাকলে দিনের আকাশে সূর্য এবং কখনও কখনও চাঁদও দৃশ্যমান হয়। আর রাতের বেলায় আকাশকে তারায় খচিত একটি কালো গালিচার মত মনে হয়। পাশাপাশি চাঁদের আবর্তনও রাতের বেলার উল্লেখযোগ্য ঘটনা। এছাড়াও মেঘ, রংধনু, মেরুজ্যোতি, বজ্রপাত প্রভৃতি প্রাকৃতিক ঘটনা আকাশে পরিলক্ষিত হয়।

আকাশ কেন নীল দেখায় 
আলোর বিক্ষেপণের কারণে আকাশ নীল দেখায়। কোন কণিকার ওপর আলো পড়লে সেই কণিকা আলোকে বিভিন্ন দিকে ছড়িয়ে দেয়, যাকে আলোর বিক্ষেপণ বলে। যে আলোর তরঙ্গদৈর্ঘ্য যত কম, সেই আলোর বিক্ষেপণ তত বেশি হয়। আলোর বিক্ষেপণ এর তরঙ্গদৈর্ঘ্যের চতুর্ঘাতের ব্যস্তানুপাতিক। বেগুনি ও নীল আলোর তরঙ্গদৈর্ঘ্য সবচেয়ে কম। তাই আকাশে এই আলো দুইটির বিক্ষেপণ বেশি হয়। আবার মানুষের চোখ বেগুনি অপেক্ষা নীল বর্ণের আলোর প্রতি অধিক সংবেদনশীল, তাই আমাদের চোখে আকাশ নীল দেখায়। পাখি, মৌমাছি ও কুকুর ইত্যাদি প্রাণী অতিবেগুনি রশ্মি দেখতে সক্ষম বলে ওদের কাছে আকাশের রূপ অনেকটাই ভিন্ন।

মেঘের অণু বেশ বড় হয় এবং তাই তা নীল ছাড়া অন্য আলোকেও বিক্ষেপিত করে। যার ফলে মেঘের বর্ণ অনেকটা সাদাটে হয়।

একারণেই সূর্যোদয় ও সূর্যাস্তকালীন সময় আকাশ লাল দেখায়। এসময় সূর্য দিগন্তরেখার কাছে অবস্থান করে, তখন সূর্যরশ্মিকে বায়ুমণ্ডলের অধিকতর অংশ ভেদ করে আসতে হয়। তখন স্বল্পদৈর্ঘ্য নীল আলো বিক্ষেপিত হয়ে বিভিন্ন দিকে চলে যায়। কিন্তু লাল আলোর তরঙ্গদৈর্ঘ্য বেশি হওয়ায় তা কম বিক্ষেপিত হয়, যার ফলে আকাশ তখন লাল দেখায়।

গ্যালারি

তথ্যসূত্র

বহিঃসংযোগ 

 আকাশ নীল কেন?

 
মৌলিক আবহবিদ্যাগত ধারণা এবং ঘটনামৌলিক আবহবিদ্যাগত ধারণা এবং ঘটনা
পর্যবেক্ষণ জ্যোতির্বিদ্যা
আবহবিজ্ঞান
জ্যোতির্বিজ্ঞান
পর্যবেক্ষণমূলক জ্যোতির্বিজ্ঞান
আবহাওয়া সংক্রান্ত ঘটনা
সূচিবেধী চিকিৎসা (আকুপাংচার)

সূচিবেধী চিকিৎসা বা আকুপাংচার (ইংরেজি Acupuncture অ্যাকিউপাংকচার) হল শারীরিক ব্যথা ও রোগ নিরাময় করার জন্য ব্যবহৃত এক ধরনের প্রাচীন চৈনিক চিকিৎসাপদ্ধতি। শরীরের বহুসংখ্যক নির্দিষ্ট জায়গায় সরু লম্বা সুঁই ফুটিয়ে (সূচি বিদ্ধকরণ তথা সূচিবেধের মাধ্যমে) এই চিকিৎসাটি প্রয়োগ করা হয়। বহুপূর্বে চীনা চিকিৎসাবিদ্যার একটি গুরুত্বপূর্ণ অংশ ছিল এই সূচিবেধী চিকিৎসা বা আকুপাঙ্কচার। প্রথমে একটি চিকিৎসা পদ্ধতি হিসেবে তা আবিষ্কৃত হলেও পরে তা বিজ্ঞানের স্বীকৃতি পায়নি, কিন্তু বিজ্ঞানীদের মধ্যে দ্বিমত আছে , এই আকুপাংচার নির্ভর কিছু সায়ন্টিফিক তথ্য আছে । আকুপাংচার এর লক্ষ্য হচ্ছে কৌশল। ক্লিনিকের নিয়মিতকরণ আর তার মৌলিক তত্ত্ব রেকর্ড করা।

২০০৩ সালে বিশ্ব স্বাস্থ্য সংস্থা সূচিবেধী চিকিৎসা বা আকুপাঙ্কচারকে স্বীকৃতি প্রদান করে। যে সব সমস্যায় সূচিবেধী চিকিৎসা সফল হিসেবে প্রমাণিত হয়েছে, সেগুলির একটি তালিকাও সংস্থাটি করে।

সূচিবেধী চিকিৎসার সুদীর্ঘ ইতিহাস রয়েছে। প্রাচীন বই-পুস্তকে সূচিবেধী চিকিৎসার যন্ত্রপাতি ছিল হাড় নির্মিত। চার থেকে আট হাজার বছর আগে এ ধরনের যন্ত্রপাতি দেখা গেছে। এটি ছিল গোত্র সমাজের শেষ ভাগের সময়ের পর্ব। প্রত্নতাত্ত্বিক  আবিষ্কারের সময় হাড়ের সূঁচ পাওয়া গিয়েছিল। বসন্ত ও শরৎ যুগে (খ্রীঃ পূর্বঃ ৭৭০–৪৭৬) চিকিৎসাবিদ্যা মায়া বা জাদু তথা ঝাড়-ফুঁক থেকে অন্যদিকে মোড় নেয়, এবং তখন কিছু চিকিৎসকেরও আবির্ভাব ঘটে। দুইন ছিউ ঝুও শি চুয়ান নামক গ্রন্থে ডাঃ ই হোয়ান সূচিবেধী চিকিৎসা (আকুপাংচার) ও মক্সিবাশ্চনের কথা উল্লেখ করেন, যা নৃপতি চিংয়ের চিকিৎসায় ব্যবহৃত হয়।

যুদ্ধমান আর পশ্চিম হান যুগে (খ্রীঃ পূঃ ৪৭৬—খ্রীষ্টীয় ২৫), লোহা গলানোর প্রযুক্তি আবিস্কারের কল্যাণে অধিকতর সংখ্যার ধাতব সূঁচ তৈরি হয়। হাড়ের সূঁচ পৌঁছুতে পারতোনা শরীরের এমন জায়গায় ধাতব সূঁচ ফুটিয়ে আকুপাংচার চিকিৎসা ব্যবস্থার প্রয়োগ আরও উন্নত হয়। তারপর পূর্ব হান আর ত্রি-রাজ্য যুগে বহু আকুপাঙ্কচার বিশারদের অভ্যূদয় ঘটে। হোয়াং পু মি’র লেখা জেন জিও চিয়া ইচিং গ্রন্থেই প্রথম নিয়মতান্ত্রিকভাবে সূচিবেধী চিকিৎসা বা আকুপাংচারের বিষয়াদি আলোচিত হয়। আরও বেশি সংখ্যার আকুপাংচার বিষয়ক বই প্রকাশিত হয় চীন এবং দক্ষিণ ও উত্তর যুগে (খ্রীষ্টীয় ২৫৬–৫৮৯)। তখন কোরিয়া ও জাপানে আকুপাংচার পরিচিতি লাভ করে।

সুই আর থাং যুগে (খ্রীষ্টীয় ৫৮১–৯০৭) আকুপাঙ্কচার একটি বিশেষায়িত বিষয়ে পরিণত হয়। ষোড়শ শতাব্দিতে আকুপাংচার ইউরোপে প্রবেশ করে, তবে ছিং রাজার আমলে তার যথাযোগ্য মূল্যায়ন হয়নি বলে দুর্দিনে পতিত হয়।

১৯৪৯ সালের পর থেকে অদ্যবধি সূচিবেধী চিকিৎসা বা আকুপাংচারের প্রভূত উন্নতি হচ্ছে। আকুপাঙ্কচার গবেষণায় অনেক মূল্যবান তথ্য পাওয়া গেছে। বিশেষ করে তার নিয়মিত কর্মকাণ্ডে, ব্যথার উপশমে, রোগ প্রতিরোধ ক্ষমতার উন্নয়নে এবং মানুষের শরীরের নল-নালীতে , আকু পয়েন্টে আর অভ্যন্তরীণ অঙ্গ-প্রত্যঙ্গে। তবে আকুপাংচার পদ্ধতিটি সর্ম্পকে বড় বড় চিকিৎসাবিদরা ভিন্নমত দিয়েছেন। এটি আসলেই কোন কাজ করে কিনা, এ সর্ম্পকে মিশ্র প্রতিক্রিয়া পাওয়া গেছে। ড. চ্যান বলছেন, ‘আকুপাঙ্কচার পদ্ধতি সত্যিই কাজে আসে- এমন কোনও প্রমাণ নেই। কিন্তু তাই বলে এগুলো একেবারে আশাহতও করে না। এসবের সুবিধা হচ্ছে, এ পদ্ধতির সঙ্গে উপদেশনার যোগ থাকলে তা খুব কার্যকর হয়ে উঠতে পারে। আর অসুবিধা হচ্ছে, এ পদ্ধতির উপকারিতা এখনও পুরোপুরি প্রমাণিত হয়নি। তা ছাড়া এটি খুব ব্যয়বহুল হয়ে উঠতে পারে।

তথ্যসূত্র

সূচিবেধী চিকিৎসা (আকুপাংচার)
বিকল্প চিকিৎসাবিজ্ঞান
চীনা উদ্ভাবন
অপবিজ্ঞান
ঐতিহ্যবাহী চীনা চিকিৎসাবিদ্যা
ব্যথা ব্যবস্থাপনা
এদুয়ার মানে

এদুয়ার মানে () (২৩শে জানুয়ারি, ১৮৩২ – ৩০শে এপ্রিল, ১৮৮৩) একজন ফরাসি অন্তর্মুদ্রাবাদী (impressionist) চিত্রকর ছিলেন। তার আঁকা ল্য দেজ্যনে স্যুর লের্ব (Le déjeuner sur l'herbe, "ঘাসের উপরে মধ্যাহ্নভোজ") ও ওলাঁপিয়া (Olympia) অন্তর্মুদ্রাবাদী ধারার অন্যতম দিকনির্দেশী চিত্রকর্ম।

পাদটীকা 

ফরাসি চিত্রশিল্পী
১৮৮৩-এ মৃত্যু
১৮৩২-এ জন্ম
ফরাসি পুরুষ চিত্রশিল্পী
লেজিওঁ দনরের নাইট
এদ্‌গার দ্যগা

এদ্‌গার দ্যগা, পূর্ণ জন্মনাম ইলের জের্‌মাঁ এদ্‌গার দ্যগা () বিখ্যাত ফরাসি চিত্রকর। তিনি অন্তর্মুদ্রাবাদ ধারার অন্যতম জনক। তাঁর প্রিয় মাধ্যম ছিল প্যাস্টেল। তাঁর আঁকা তৈলচিত্র নর্তকীদের মহড়া (La Classe de Danse), লাবসাঁত ("সোমরস", L'absinthe), ইত্যাদি বিখ্যাত।

পাদটীকা 

ফরাসি চিত্রশিল্পী
২০শ শতাব্দীর ফরাসি চিত্রশিল্পী
১৮৩৪-এ জন্ম
১৯১৭-এ মৃত্যু
ফরাসি পুরুষ চিত্রশিল্পী
পিয়ের-ওগ্যুস্ত রনোয়ার

পিয়ের-ওগ্যুস্ত রনোয়ার (; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন প্রখ্যাত ফরাসি চিত্রশিল্পী এবং শিল্পে অন্তর্মু‌দ্রাবাদ আন্দোলনের অন্যতম পুরোধা। সৌন্দর্যবোধ এবং নারীর কামভাবাপন্ন শৈল্পিক প্রকাশের জন্য রনোয়ার বিশেষভাবে প্রশংসিত হয়েছেন।

রনোয়ারের পুত্রদের মধ্যে রয়েছেন অভিনেতা পিয়ের রনোয়ার (১৮৮৫-১৯৫২), চলচ্চিত্র নির্মাতা জঁ রনোয়ার (১৮৯৪-১৯৭৯) এবং সিরামিক শিল্পী ক্লদ রনোয়ার (১৯০১-১৯৬৯)।

জীবনী 
পিয়েরে-অগাস্ট রনোয়ার জন্মগ্রহণ করেন ১৮৪১ সালে, ফ্রান্সের উতো ভিয়েনের লিমোশ-এ। রেনোয়ারের বাবা লিওনার্দ রনোয়ার ছিলেন একজন দরিদ্র দর্জি। এজন্য ১৮৪৪ সালে জীবিকার সন্ধানে রনোয়ার-পরিবার প্যারিসে চলে যায়। তারা বসবাস করতেন প্যারিসের কেন্দ্রে, যেটি ছিল লুভ্‌র জাদুঘরের কাছাকাছি। যদিও অল্পবয়সী রনোয়ার চিত্রকলায় প্রকৃতিপ্রদত্তভাবেই ছিলেন অত্যন্ত পারদর্শী, তবে তিনি তারচেয়েও বেশি দক্ষ ছিলেন গায়ক হিসেবে। কিন্তু পরিবাের দারিদ্র্যের কারণে রনোয়ারকে গানের তালিম নেয়া বন্ধ করতে হয়েছিল। একটি চীনামাটির দোকানে শিক্ষানবিশ হিসাবে কাজ করার জন্য মাত্র ১৩ বছর বয়সে তাঁকে স্কুল ছেড়ে দিতে হয়েছিল।

পাদটীকা 

চিত্রকর্ম :সূর্যালোকে নগ্নমূর্তি

ফরাসি চিত্রশিল্পী
১৮৪১-এ জন্ম
১৯১৯-এ মৃত্যু
২০শ শতাব্দীর ফরাসি চিত্রশিল্পী
ফরাসি পুরুষ চিত্রশিল্পী
লেজিওঁ দনরের নাইট
জর্জ হ্যারি ল্যাংলি

অধ্যাপক জর্জ হ্যারি ল্যাংলি (১৪ জুলাই ১৮৮১ - ১৪ ফেব্রুয়ারি ১৯৫১)বাংলাদেশের ঢাকা বিশ্ববিদ্যালয়ের ২য় উপাচার্য। তিনি ১ জানুয়ারি, ১৯২৬ এই বিশ্ববিদ্যালয়ের উপাচার্যের দায়িত্ব গ্রহণ করেন। অধ্যাপক ল্যাংলি ঢাকা বিশ্ববিদ্যালয়ের প্রতিষ্ঠা লগ্নে দর্শন বিভাগের প্রধান ছিলেন। ১৯৩৪ সালের ৩০ জুন পর্যন্ত তিনি এই বিশ্ববিদ্যালয়ের উপাচার্যের দায়িত্ব পালন করেন।

জন্ম ও শিক্ষাজীবন

কর্মজীবন

তথ্যসূত্র

বহিঃসংযোগ 
 বাংলাপেডিয়ায় জর্জ হ্যারি ল্যাংলি
 

ঢাকা বিশ্ববিদ্যালয়ের উপাচার্য
ঢাকা বিশ্ববিদ্যালয়ের শিক্ষক
১৮৮১-এ জন্ম
১৯৫১-এ মৃত্যু
লন্ডন বিশ্ববিদ্যালয়ের প্রাক্তন শিক্ষার্থী
ঢাকা কলেজের শিক্ষক
ঔপনিবেশিক ভারতে ব্রিটিশ ব্যক্তি
প্রেসিডেন্সি বিশ্ববিদ্যালয়, কলকাতার শিক্ষক
প্যাসকেল

প্যাসকেল দ্বারা বুঝানো হতে পারে:

ব্যক্তি 
 ব্লেজ পাস্কাল, ফরাসি গণিতবিদ, বিজ্ঞানী ও দার্শনিক।

স্থান 
 প্যাসকেল (গর্ত), চন্দ্রপৃষ্ঠের গর্ত
 প্যাসকেল দ্বীপ (অ্যান্টার্কটিকা)
 প্যাসকেল দ্বীপ (পশ্চিম অস্ট্রেলিয়া)

বিজ্ঞান ও প্রযুক্তি 
 প্যাসকেল (একক), চাপের এসআই একক
 প্যাসকেল (ডেটাবেস)
 প্যাসকেল (প্রোগ্রামিং ভাষা)
 প্যাসকেল (মাইক্রোআর্কিটেকচার)
মুনমুন আহমেদ

মুনমুন আহমেদ একজন বাংলাদেশী চলচ্চিত্র ও টেলিভিশন অভিনেত্রী এবং নৃত্যশিল্পী। তিনি কত্থক নৃত্যে পারদর্শী। এছাড়া তিনি বাংলাদেশ বেতারের রেডিও নাটকে নিয়মিত অভিনয়শিল্পী।

ব্যক্তি ও কর্মজীবন 
আহমেদ ২৭ ডিসেম্বর ১৯৬৬ সালে জন্মগ্রহণ করেন। আজিমপুর লেডিস ক্লাবে তার প্রথম প্রশিক্ষক ছিলেন আজহার খান । তিনি ১৯৭৮ সালে সৈয়দ আবুল কালামের কাছ থেকে কত্থক শেখা শুরু করেন ।

১৯৮৭ সালে উচ্চ বিদ্যালয়ের পরীক্ষা শেষ করার পর তিনি ভারতে যান। সেখানে তিনি রাম মোহন মহারাজ এবং রাজ কুমার শর্মার অধীনে রাম ভারতিয়া কলা কেন্দ্রে পড়াশোনা করেন। ১৯৮৯ সালে, তিনি দিল্লি কত্থক কেন্দ্রে পণ্ডিত বিরজু মহারাজের ছাত্রী হন ।

আহমেদ একটি নাচের স্কুল চালান, রেওয়াজ পারফর্মিং স্কুল। তিনি ঢাকায় ২০১০ দক্ষিণ এশিয়ান গেমসে অনুষ্ঠিত নৃত্য পরিবেশনার কোরিওগ্রাফার ছিলেন ।
নৃত্য শিল্পী হিসেবে ভারত, পাকিস্তান, মার্কিন যুক্তরাষ্ট্র, রাশিয়া, অস্ট্রেলিয়া, তুরস্ক, কেনিয়া, জাম্বিয়া, নাইজেরিয়া, সংযুক্ত আরব আমিরাত, বাহরাইন, ইরাক, কাতার ও লিবিয়া ভ্রমণ করেছেন।

ব্যক্তিগত জীবন
গায়ক সুজিত মুস্তাফাকে বিয়ে করেছেন আহমেদ। একসঙ্গে তাদের একটি কন্যা সন্তান রয়েছে, অপরাজিতা মুস্তাফা।

সাংগঠনিক কার্যক্রম 
বর্তমানে (২০০৬-২০০৭) বাংলাদেশ নৃত্য শিল্পী সংস্থার সাংস্কৃতিক ও প্রশিক্ষণ সম্পাদিকা। এছাড়াও তিনি বাংলাদেশের ৬ জন প্রখ্যাত নৃত্যশিল্পী কর্তৃক প্রতিষ্ঠিত নৃত্যধারার প্রতিষ্ঠাতা সদস্য। এই সংস্থা বাংলাদেশের নৃত্য ঐতিহ্য নিয়ে কাজ করে যাচ্ছে।

চলচ্চিত্রের তালিকা

নৃত্যকলা শিক্ষা

নৃত্যকলায় প্রাতিষ্ঠানিক শিক্ষা
 ১৯৯০ সালে উচ্চাঙ্গ নৃত্যে (কথ্থক) সম্মান সহ ডিপ্লোমা ডিগ্রী, কথ্থক কেন্দ্র, নতুন দিল্লী, ভারত।
 ১৯৯২ সালে উচ্চাঙ্গ নৃত্যে (কথ্থক) সম্মানোত্তর পোস্ট ডিপ্লোমা ডিগ্রী, কথ্থক কেন্দ্র, নতুন দিল্লী, ভারত।
 ১৯৯৩-১৯৯৪ সালে উচ্চাঙ্গ নৃত্যে (কথ্থক) ফেলোশিপ, কথ্থক কেন্দ্র, নতুন দিল্লী, ভারত।

নৃত্যকলায় বিশেষ প্রশিক্ষণ 
 আমেরিকান ড্যান্স ফেস্টিভ্যাল ওয়ার্কশপ; ইন্টারন্যাশনাল ড্যান্স ফেস্টিভ্যাল, নতুন দিল্লী, ভারত, ডিসেম্বর ১৯৯০।

বিশেষ উৎসবে নৃত্য পরিবেশনা 
 বিদেশী কলাকার উৎসব, নতুন দিল্লী, ভারত; ১৯৯০;
 বার্ষিক উৎসব, শ্রীরাম ভারতীয় কলা কেন্দ্র, নতুন দিল্লী, ভারত’ ১৯৮৯;
 যুব মহোৎসব, নতুন দিল্লী, ভারত; ১৯৯১;
 জাতীয় উৎসব, ত্রিবান্দ্রাম, তামিলনাড়ু, ভারত, ১৯৯১;
 স্বচ্ছ গঙ্গা উৎসব, বেনারস, ভারত, ১৯৯৩;

পুরস্কার ও সম্মাননা 
 শিশু একাডেমী আয়োজিত উচ্চাঙ্গ নৃত্যে জাতীয় পুরস্কার, ১৯৮০;
 শিশু একাডেমী আয়োজিত উচ্চাঙ্গ নৃত্য ও সাধারণ নৃত্যে জাতীয় পুরস্কার, ১৯৮১;
 ইউনেস্কো সাংস্কৃতিক পুরস্কার, ২০০০;
 এন.এইচ.কে. জাপান পুরস্কার, ২০০০ সালে বাংলাদেশ টেলিভিশন প্রযোজিত কূল নাই কিনার নাই গীতি নৃত্যনাট্যের দলীয় শিল্পী হিসেবে;
 একতা পুরস্কার, ঢাকা, বাংলাদেশ, ২০০১ ও ২০০৩;
 টেলিভিশন দর্শকশ্রোতা পুরস্কার ২০০৩

তথ্যসূত্র

বহিঃসংযোগ 

১৯৬৬-এ জন্ম
জীবিত ব্যক্তি
কত্থক নৃত্যশিল্পী
বাংলাদেশী মহিলা নৃত্যশিল্পী
বাংলাদেশী নৃত্যশিল্পী
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
বাংলাদেশী নৃত্য পরিচালক
বাংলাদেশী নারী নৃত্য পরিচালক
জন লায়ন্স (ভাষাবিজ্ঞানী)

স্যার জন লায়ন্স () (জন্ম ১৯৩২) একজন ব্রিটিশ ভাষাবিজ্ঞানী। তিনি অর্থবিজ্ঞানের ওপর কাজের জন্য বিখ্যাত।

লায়ন্স ম্যানচেস্টারের সেন্ট বিড্‌স কলেজ ও ক্যামব্রিজের ক্রাইস্ট্‌স কলেজে পড়াশোনা করেন। তিনি দ্বিতীয়োক্ত কলেজে ১৯৬১ থেকে ১৯৬৪ পর্যন্ত চাকরি করেন। ১৯৬৪ থেকে ১৯৮৪ সাল পর্যন্ত তিনি এডিনবরা ও সাসেক্স-এ ভাষাবিজ্ঞান বিষয়ে অধ্যাপনা করেন। এরপর ১৫ বছর যাবৎ ক্যামব্রিজের ট্রিনিটি হলে "মাস্টার" পদে কর্মরত ছিলেন। ২০০০ সালে তিনি অবসর নেন। বর্তমানে তিনি এখন এই বিশ্ববিদ্যালয়ের একজন অনারারি ফেলো। ১৯৮৭ সালে তিনি নাইট উপাধি পান।

লায়ন্সের ভাষাবিজ্ঞান বিষয়ক প্রাথমিক পাঠ্যপুস্তকগুলো সুলিখিত ও বহুল পঠিত।

প্রকাশিত গ্রন্থাবলি 
 Structural Semantics (1963)
 Introduction to Theoretical Linguistics (1968)
 Chomsky (1970)
 Semantics (1977)
 Language and Linguistics (1981)
 Language, Meaning and Context (1981)
 Natural Language and Universal Grammar (1991)
 Linguistic Semantics: An introduction (1995)

১৯৩২-এ জন্ম
ব্রিটিশ ভাষাবিজ্ঞানী
২০২০-এ মৃত্যু
এডিনবরা বিশ্ববিদ্যালয়ের শিক্ষক
ক্রাইস্ট কলেজ, কেমব্রিজের প্রাক্তন শিক্ষার্থী
ব্রিটিশ অ্যাকাডেমির সভ্য
নাইটস ব্যাচেলর
উইলিয়াম ব্লেইক

উইলিয়াম ব্লেইক (; ২৮ নভেম্বর ১৭৫৭ – ১২ আগস্ট ১৮২৭) ইংরেজ কবি, চিত্রশিল্পী এবং মুদ্রাকর, যাকে রোমান্টিক যুগ এর অগ্রদূত বলা হয়। জীবদ্দশায় যথেষ্ট স্বীকৃতি না পেলেও বর্তমানে তাকে রোমান্টিক যুগের কবিতা এবং চিত্রশিল্পের ইতিহাসে সবচেয়ে গুরুত্বপূর্ণ ব্যক্তিদের একজন বিবেচনা করা হয়। তার দূরদৃষ্টিসম্পন্ন কবিতাগুলো যতোটা মেধার স্বাক্ষর বহন করে সে তুলনায় ইংরেজি সাহিত্যে তার কবিতা সবচেয়ে কম পঠিত হয়েছে। তার আঁকা ছবি এতোই চিন্তা উদ্দীপক ছিল যে একজন সমসাময়িক শিল্প সমালোচক তাকে ঘোষণা দিয়েছিলেন, "ব্রিটেন যত শিল্পী সৃষ্টি করেছে তার মধ্যে নিঃসন্দেহে সবার সেরা এবং অন্য যে কারও চেয়ে অনেক এগিয়ে"। তিন বছর ফেল্পহ্যামে থাকাটা বাদ দিলে জীবনের পুরোটা সময়ই লন্ডনে কাটিয়েছেন। কিন্তু তার কর্ম এতো বৈচিত্র্যময় ও রূপকাশ্রিত যে মনে হয় তিনি যেন "ঈশ্বরের সর্বস্ব" বা "গোটা মানব অস্তিত্ব" কল্পনায় ধারণ করতেন।

খেয়ালি মেজাজ ও অনন্য দৃষ্টিভঙ্গির কারণে সমসাময়িকদের অনেকে তাকে পাগল ভাবতেন। কিন্তু পরবর্তী যুগের সমালোচকরা তার প্রকাশভঙ্গী ও সৃজনশীলতা এবং তার লেখা ও ছবির দার্শনিক ও আধ্যাত্মিক অন্তঃসার দেখে মুগ্ধ হয়েছেন। তার ছবি ও কবিতাকে রোমান্টিক বা প্রাক-রোমান্টিক আন্দোলনের বৈশিষ্ট্যে বৈশিষ্ট্যমণ্ডিত বলে চিহ্নিত করা হয়েছে, কারণ তার মূল প্রকাশ অষ্টাদশ শতকে। বাইবেলের প্রতি ভক্তি থাকলেও ব্লেইক চার্চ অফ ইংল্যান্ডের প্রতি ক্ষিপ্ত ছিলেন, আসলে সকল ধরনের সংগঠিত ধর্মের প্রতিই তার ক্ষোভ ছিল। তিনি ফরাসি বিপ্লব এবং মার্কিন বিপ্লব এর আদর্শ ও উচ্চাভিলাস এবং Jakob Böhme ও Emanuel Swedenborg এর মত চিন্তাবিদদের দ্বারা অণুপ্রাণিত হয়েছিলেন। এই অণুপ্রেরণাগুলো থাকলেও তার কর্মের অনন্যতা তাকে কোন নির্দিষ্ট শ্রেণীর মাঝে ফেলতে দেয় না। ঊনবিংশ শতকের পণ্ডিত উইলিয়াম রোজেটি তাকে glorious luminary (প্রসিদ্ধ জ্যোতিষ্ক) বলেছিলেন এবং তার মতে ব্লেইক এমন একজন ব্যক্তি "যার আগমন তার পূর্বসূরীরা অনুমান করতে পারেনি, যাকে তার সমসাময়িকদের সাথে এক কাতারে দাঁড় করানো যায় না এবং যাকে কোন উত্তরসূরী দিয়ে কোনদিন প্রতিস্থাপিত করা যাবে না"।

জন্ম ও শৈশব 
১৭৫৭ সালের ২৮ নভেম্বর লন্ডনের সোহোতে অধুনা ব্রডউইক স্ট্রীটে উইলিয়াম ব্লেক জন্মগ্রহণ করেন। তাঁর বাবা জেমস ব্লেক পেশায় ছিলেন একজন কাপড়ের ব্যবসায়ী এবং তাঁর মায়ের নাম ছিল ক্যাথরিন রাইট আর্মিটেজ ব্লেক।

শিক্ষাজীবন 
উইলিয়াম ব্লেক লিখতে এবং পড়তে শিখেই মাত্র দশ বছর বয়সে স্কুল ছেড়ে দিয়েছিলেন। বাড়িতে মায়ের কাছেই শিক্ষালাভ করেছেন তিনি। একজন সমর্পিত খ্রিস্টান হয়েও ইংল্যান্ডের চার্চ এমনকি সমস্ত ধর্মীয় প্রতিষ্ঠান এবং সংগঠিত ধর্মের বিরোধী ছিলেন তিনি। রাফায়েল, মাইকেল এঞ্জেলো,  আলব্রেখট্ ডুরার-দের কাজ অনুকরণ করে ব্লেক চিত্রশিল্পের সঙ্গে পরিচিত হয়েছিলেন।

তথ্যসূত্র

বহিঃসংযোগ 

 William Blake Archive 

ইংরেজ কবি
ইংরেজ চিত্রশিল্পী
১৭৫৭-এ জন্ম
১৮২৭-এ মৃত্যু
ধর্মের সমালোচক
নারীবাদী পুরুষ
পুরাণপ্রসূ সাহিত্যিক
মহাকবি
ইংরেজ পুরুষ কবি
শিল্পী লেখক
ইংরেজ নারীবাদী লেখক
খ্রিস্টান কবি
নবি
রোমান্টিক কবি